# Jocon

Jocon (Joucou en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Jocon :
| | Belvís | |
| Bèlfort de Rebentin | | Marsan |
| Redoma | Aunat | Beceda de Saut |

## Toponimia

Las fòrmas ancianas son : Domus S. Mariae in suffragio S. Jacobi en 873, De Jocono en 1019, Abbas Jocundensis en 1347, Locus de Joterio en 1368, Jocou en 1571, Joucou en 1594, Monasterium de Jacon en 1639, Eglise S. Jacques, sur le Rebenti, au comté de Razès en 1006-1639, Jacou en 1254-1639, Conventus Redensis in honorem Sancti Jacobi en 768-814-1744, Joucou en 1781.
Jocon es atestat en 1019, en latin, de Jocono. Segon Dauzat, lo nom vendriá benlèu d'un tèma prelatin *jukk-, « cima, som » ambe'l sufixe [latin] -onem. Los Féniés i veson lo latin jugum, « jo » ambe una valor oronimica, « ensèlament, còl, pòrt » (Jocon es dins la val de Rebentin). Per un nom que sembla aparentat, Jóc, Joan Coromines postula una comparason de la situacion del vilatge, sus un travèrs, ambe'l joc de las galinas o dels aucèls de rapina; lo siti actual de Jocon pòt pas justificar una tala comparason oronimica, nimai l'interpretacion de Dauzat, mes la glèisa, atal coma un castèl arroïnat, son sus un travèrs. Per l'anciana abadiá Sant Jacme, dont las roïnas son dins l'òrt de la caminada, las fòrmas ancianas son : Ecclesia Sancti Jacobi monasterii en 873, Monasterium Sancti Jacobi en 1019, etc. L'abadiá existissiá encara en 1463, puèi que Joan de Lévis, avesque de Mirapeis, n'èra administrator perpetual.

### Castelpor

Probablament al sud-oèst de Jocon, a la mencion Chât rné. Es un castèl feodal arroïnat. Las fòrmas ancianas son : Castrum Por entre lo sègle IX e 1744, Castellumpor en 1100, Le castel de Castelpor en 1152, Castrum Porr en 1240, Le lieu de Castroporre..., Chataupour..., Chasteau Pour entre 1240 e 1589, Castelporc, où il y a apparence d'un chasteau en 1594, Castelpourrou en 1639, etc. O es barrat > [u] e pas [ɔ].

## Istòria

Preséncia d'un monastèri de Benedictins del vocable de Sant Jacme (873-1463), dont los revenguts foguèron amassats a la collegiala de Sant Pau de Fenolhet; aquel capítol presentava a la cura (glèisa parroquiala Sant Tomàs).

## Administracion

Lista dels cònsols successius :
| Periòde | Periòde | Identitat | Etiqueta |
| març de 2014 | (2026) | Lydie Munier | |
| març de 2008 | 2014 | Emmanuelle Fauche | |
| març de 2001 | 2008 | Georges Glardon | Los Verds |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Bèlcaire; ; es ara del canton de La Val Nauta d'Aude (Quilhan).

## Demografia

modificar « persona »  v · d · m 
Evolucion demografica Populacion comunala actuala (2013): 36, totala: 37 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 162 | 128 | 200 | 205 | 188 | 215 | 200 | 213 | 216 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 192 | 192 | 194 | 209 | 202 | 190 | 185 | 183 | 163 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 145 | 144 | 139 | 110 | 123 | 115 | 106 | 89 | 79 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 56 | 48 | 33 | 25 | 25 | 27 | 33 | 33 | 35 37 |
| 2009 | 2010 |
| 36 38 | 38 40 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 34 abitants e la densitat èra de 5,28 ab/km².

## Véser tanben

* Comunas d'Aude

## Ligams extèrnes

* Jocon sul site de l'Insee

## Nòtas

* 1 2 Abbé Sabarthès, Dictionnaire topographique du département de l'Aude, 1912, p. 186, legir en linha https://gallica.bnf.fr/ark:/12148/bpt6k110095d/f278.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 368, a Joch
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 256
* ↑ Joan Coromines, Onomasticon Cataloniae, 1995
* ↑ Abbé Sabarthès, Dictionnaire topographique du département de l'Aude, 1912, p. 390, legir en linha https://gallica.bnf.fr/ark:/12148/bpt6k110095d/f482.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 75, legir en linha https://gallica.bnf.fr/ark:/12148/bpt6k110095d/f167.item.texteImage
* Portal de Lengadòc